ປ. Obama ແລະທ່ານ Carter ເຕືອນກ່ຽວກັບ ອິດທິພົນ ຂອງ ກຸ່ມລັດອິສລາມ ໃນລີເບຍ 
ປະທານາທິບໍດີ ​​ບາຣັກ ​ໂອບາ​ມາ​​ ໄດ້​ມີີ​ຄຳ​ສັ່ງ ​ໃຫ້ທີ່​ປຶກສາ ​ດ້ານຄວາມ​ໝັ້ນຄົງ​ແຫ່ງ​ຊາດ ​ດຳ​ເນີນ​ການ​ຕໍ່ຕ້ານ ​ຄວາມ​ພະຍາຍາມ ​ຂອງກຸ່ມ​ລັດອິສລາມ ໃນລີເບຍ.​
ປະທານາທິບໍດີ ສະຫະລັດ ທ່ານບາຣັກ ໂອບາມາໄດ້ມີີຄຳສັ່ງ ໃຫ້ທີ່ປຶກສາດ້ານຄວາມໝັ້ນຄົງແຫ່ງຊາດ ຂອງທ່ານດຳເນີນ ການຕໍ່ຕ້ານຄວາມພະຍາຍາມຂອງ ກຸ່ມລັດອິສລາມທີ່ໄດ້ຂະ ຫຍາຍອິດທິພົນຂອງຕົນເຂົ້າໄປໃນລີເບຍ ແລະປະເທດ ອື່ນໆ ປະທານາທິບໍດີໂອບາມາ ໄດ້ກ່າວຢ້ຳວ່າ ສະຫະລັດຈະສືບຕໍ່ ຕ້ານຢັນການວາງ ແຜນຂອງພວກກໍ່ການຮ້າຍລັດອິສລາມຢູ່ ໃນຫລາຍໆປະເທດ ທີ່ເຫັນວ່າມີຄວາມຈຳເປັນ ຄວາມວິຕົກກັງວົນຂອງທ່ານໂອບາມາ ກ່ຽວກັບອິດທິພົນຂອງ ກຸ່ມລັດອິສລາມຢູ່ ໃນລີເບຍແມ່ນໄດ້ພ້ອມນຳໂດຍ ລັດຖະມຸນ ຕີປ້ອງກັນປະເທດສະຫະລັດ ທ່ານ Ash Carter ໃນຕອນເຊົ້າວັນພະຫັດວານນີ້ ທີ່ກອງປະຊຸມຖະແຫຼງຂ່າວຢູ່ທຳນຽບຫ້າແຈ ທ່ານ Carter ກ່າວວ່າ ພວກນັກລົບຂອງກຸ່ມ ລັດອິສລາມ ກຳລັງພະຍາຍາມທີ່ຈະຄວບຄຸມອຳນາດຂອງຕົນຢູ່ ໃນລີເບຍ ໂດຍສ້າງຕັ້ງ ສູນກາງຝຶກແອບຕ່າງໆ ໂດຍທຳການເກັບເກນເອົາຊາວ ຕ່າງປະເທດ ແລະຊອກຫາເງິນ ໂດຍການເກັບພາສີ ທ່ານ Carter ກ່າວວ່າ ຕ້ອງບໍ່ອະນຸຍາດໃຫ້ກຸ່ມລັດອິສລາມປະຕິບັດຕາມສູດ ທີ່ຕົນໄດ້ ກະທຳຢູ່ອີຣັກ ແລະຊີເຣຍ ເພື່ອຍຶດເອົາດິນແດນຂະໜາດໃຫຍ່ມາເປັນ ຂອງຕົນ ປະທານາທິບໍດີໂອບາມາ ກ່າວວ່າ ສະຫະລັດຈະສືບຕໍ່ຕ້ານຢັນພວກວາງແຜນ ຂອງກຸ່ມ ກໍ່ການຮ້າຍລັດອິສລາມ ໂດຍສະເພາະຢູ່ໃນເຂດທີ່ມີການປົກຄອງບໍ່ດີ ຫລືໃນຂອບເຂດ ຈຳກັດ ເຊັ່ນລີເບຍບ່ອນທີ່ກຸ່ມລັດອິສລາມພະຍາຍາມສ້າງຕັ້ງ ບ່ອນຫລົບລີ້ຂອງຕົນນັ້ນ